கேள்வி: பத்தாம் பயஸ் (திருத்தந்தை) - திருப்பீட தேர்வு பற்றி தகவல் சொல்.
பதில்: படிமம்:Pius X, by Francesco De Federicis, 1903 (retouched, colorized).tif 20 ஜூலை 1903-அன்று பதின்மூன்றாம் லியோ காலமானார். அதன் பின் கூடிய திருப்பீடத்தேர்வில் (Papal Election) கர்தினால் சார்தோ 4 ஆகஸ்ட் 1903 அன்று திருத்தந்தையாக தேர்த்தெடுக்கப்பட்டார். இவர் தன் ஆட்சிப்பெயராக பத்தாம் பயஸை தெரிவு செய்தார். 9 ஆகஸ்ட் 1903 அன்று முடிசூட்டு விழா நடந்தது.
கேள்வி: பத்தாம் பயஸ் (திருத்தந்தை) - திருச்சபை சட்டங்களில் சீர்திருத்தம் பற்றி விளக்கவும்.
பதில்: 19 மார்ச் 1904 கத்தோலிக்க திருச்சபையின் சட்டத்தொகுப்பு உலகம் முழுமைக்கும் ஒரே சட்டத்தொகுப்பாக்கும்படி கர்தினால் குழாமின் ஆணையம் ஒன்றை வடிவமைத்தார். இவருக்கு முன் உலகம் முழுமைக்கும் ஒரே திருச்சபை சட்டத்தொகுப்பு இருந்ததில்லை. இவருக்குப் பின் திருத்தந்தையானவர்களுள் இருவர் (பதினைந்தாம் பெனடிக்ட் (திருத்தந்தை) மற்றும் பன்னிரண்டாம் பயஸ் (திருத்தந்தை)) இவ்வாணையத்தில் இருந்தனர். இவ்வாணையம் தன் பணியை பதினைந்தாம் பெனடிக்ட் (திருத்தந்தை) ஆட்சியில் 27 மே 1917 அன்று நிறைவு செய்தது. அவை 19 மே 1918 அன்று துவங்கி 1983 ஆண்டின் திருவருகை காலம் வரை நடைமுறையில் இருந்தது.